Na temelju članka 59. Statuta Općine Dragalić (“Službeni glasnik” broj 4/09, 2/13, 6/13 i

5/15, 2/17, 3/17- pročišćeni tekst i 7/17) i članka 17. stavak 1. točka 3. Odluke o uvjetima, načinu i postupku upravljanja nekretninama u vlasništvu Općine Dragalić (“Službeni glasnik” br. 6/09 i 8/10) OPĆINSKI NAČELNIK OPĆINE DRAGALIĆ dana 22.11.2017. godine, donosi

**O D L U K U**

**o izboru najpovoljnije ponude za zakup poljoprivrednog**

**zemljišta u vlasništvu Općine Dragalić**

Na javnom natječaju za zakup poljoprivrednog zemljišta u vlasništvu Općine Dragalić i to kč. br.

415/3 oranica, površine 9 ha 70 a 82 m2

415/4 oranica, površine 5 ha 00 a 21 m2

415/5-dio oranica, površine 2 ha 44 a 92 m2

415/6 oranica, površine 0,1932 m2, koje se daju kao proizvodno-tehnološka cjelina,

prihvaćena je ponuda OPG “Trnka”, vlasnika Željka Trnke, Dragalić, K. Tomislava 65, s ukupnom ponudbenom zakupninom od 6.000,00 kn.

Na temelju ove Odluke općinski načelnik i izabrani podnositelj ponude sklopit će ugovor o zakupu

poljoprivrednog zemljišta u vlasništvu Općine Dragalić, za jesensku sjetvu 2017. i proljetnu sjetvu 2018. godine, a zakup traje do skidanja usjeva iz proljetne sjetve 2018. godine odnosno najkasnije do 15.11.2018. godine.

Obrazloženje

Općina Dragalić objavila je javni natječaj za zakup poljoprivrednog zemljišta u vlasništvu Općine Dragalić dana 13.11.2017. godine na oglasnoj ploči, Radio “Bljesku” Okučani i web stranici Općine Dragalić.

U postupku javnog natječaja zaprimljena je u roku jedna ponuda. Povjerenstvo za davanje u zakup i prodaju poljoprivrednog i građevinskog zemljišta u vlasništvu Općine Dragalić održalo je sjednicu 21.11.2017. godine te je nakon pregleda i analize ponude predložilo Općinskom načelniku da prihvati ponudu OPG “Trnka” jer je potpuna i zadovoljava natječajne uvjete.

Obzirom na navedeno riješeno je kao u izreci.

Uputa o pravnom lijeku:

Protiv ove Odluke ne može se uložiti žalba, ali nezadovoljna stranka može u roku od 30 dana po primitku Odluke pokrenuti upravni spor tužbom Upravnom sudu Republike Hrvatske.

REPUBLIKA HRVATSKA

BRODSKO-POSAVSKA ŽUPANIJA

OPĆINA DRAGALIĆ

OPĆINSKI NAČELNIK

KLASA: 320-02/17-01/02

URBROJ: 2178/27-17-14

Dragalić, 22.11.2017.

OPĆINSKI NAČELNIK

Zvonimir Karlik